Играње Пасијанса
Користите миша да померате карте. Кликните на карту и почните да је померате. Отпустите дугме миша да бисте испустили карту.
Такође, можете померати карту једним кликом на њу да бисте је подигли и поновним кликом да бисте је спустили. За овај начин померања карата, одаберите Управљање Кликните за потез. Ово може бити брже од превлачења и лакше за вашу руку јер не морате да држите дугме миша док превлачите карту, али је незгодно уколико се нисте већ навикли.
Ако се карта може померити на „темељ(е)“, не морате је превлачити. Можете кликнути дуплим кликом и она ће се преместити. Ако се низ карата може померити на „темељ“, у општем случају можете померити цео низ у једном потезу.
Дупли клик на карту ће је преместити на „темељ“ ако је то могуће. Ово је корисно када треба преместити велики број карата на крају успешне игре.
У играма које имају гомилу, њу можете поново поделити кликом на празан простор где је гомила стајала. Приметите да неке игре дозвољавају само ограничен број поновних дељења. Пратите поруку Број преосталих дељења на дну прозора.
Корисно је знати да десни клик на карту која се види, али је делимично прекривена другом картом приказује ту карту целу, како би је боље видели.
Неке игре имају опције да промените начин играња. На пример, Клондајк се може играти дељењем једне карте или дељењем по три карте. У оваквим играма постоји одвојен мени са именом игре. Правила игре можете променити само на почетку игре — овај мени ће бити онемогућен за време игре.
Статистике ваших играра се доступне избором подменија Статистике из менија Игра. Само оне игре у којима стварно почнете да померате карте се рачунају. Статистике су дате ради вашег ужитка, постоје бројни начини да варате и нема смисла поредити статистике.